«Жәлабжьаратәи афонд Аҧсны» аҧшьгарала апроект ҽыц аусура иалагеит. Уи хьӡыс иамоуп «Ани амаалықьи». Апроект аҧсуа ҭаацәарақәа рҿы ҿыц ииуа ахәыҷқәа ирызкыуп. Даара агәырӷьара зцу хҭысуп, аҭаацәараҿы ахәыҷы иира. Уи ҳара ҳфонд адгылара анаҭоит. Убри азыҳәан иҳархиеит аҳамҭақәа, ан лымаалықь иааӡараҿы ацхыраара лнаҭоит ҳәа хықәкыс иҟаҵаны. Уи еиднакылоит ахәы зҭарҵо аҧаҭлыкақәа, ацәымҳа, ашоурашәага, акремқәа уҳәа. Убри инаҷыданы, ахәыҷы ииашаны иааӡараҿы ан лхы иалырхәо ашәҟәы, ахәыҷқәа рзы аҧсуа шәҟәқәа, ахәыҷқәа рашәақәа зну адиск. Урҭ зегьы рхаҭабзиара ҳаракыуп, ан лзы ихәарҭоуп ҳәа ҳгәы иаанагоит.
Ҳапроект иаҵанакуеит фымз рҟынӡа зхыҵуа ахәыҷқәа змо аҧсуа ҭааҵәарақәа. Аҟәа ақалақьи, Аҟәа раион инхо, ҿыц ахшара зауз аҭаацәарақәа, ас еиҧш иҟоу аҳамҭа роурц рылшоит афонд аофис аҟны. Ҳара ҳҭыӡҭыҧ: Аҟәа ақалақь, Пушкин имҩа 16, «Гәдоу-плаза» ахыбра, ахәбатәи аихагыла. Ҳреспублика егьырҭ араионқәа рҟны инхақәо рзы, афонд ахаҭарнакцәа, дара зҵазкуа араионқәа радминистрациақәа рахь инаргоит, апроект зықәныҟәо аҧҟарақәа заа иреилыркааны, нас аҭыҧаҟны ирзеихыршоит. Ҭаацәацыпхьаӡа уи роурц рылшоит ахәыҷы ииразы Аршаҳаҭгала.
Адемографиеи Арепатриациеи
Асоциалтә
Статистика проектов
«Ани амаалықьи»
10 . «Ани амаалықьи» ԥшьнызқьтәи аҳамҭа ианашьан Гостиев Лаван 5 . «Ани амаалықьи»
9 . Апроект «Ани амаалықьи» Гагратәи араион аҿы 4 . Леон Џьынџьал -апроект «Ани амаалықьи» азықьтәи ахәыҷы.
8 . Апроект «Ани амаалықьи» нагӡоуп Уарча ақыҭа 3 . Апроект «Ани амаалықьи» Гәдоуҭа араион аусура иацнаҵеит
7 . "Ани амаалықьи" ҩнызқьтәи аҳамҭа ранашьан Шьаҟрылаа рҭаацәа 2 . Апроект «Ани амаалықьи» аусура иацҵоуп Аҧсны араионқәа рҟны.
6 . Апроект «Ани амаалықьи» аусура иацнаҵоит 1 . «Ани Амаалықьи» апроект ала раҧхьатәи аӽамҭақәа рнапаҿы ирыҭоуп.